|Foto Ilustras via google.com|
Achehnetwork – Bak saboh uroë Rasulullah Geucalitra ubak sahbatgeuh teuntang sidroë ureuëng nyang meuseudeukah ban lhèë gö geumeuseudeukah salah.
Bak malam phôn ureuëng meuseudeukah nyan geumeudo'a ubak Potallah, "Ya Allah,lôn malam nyoë meuheut keuneuk meuseudeukah,Neupeuleumah sidroë–droë ureuëng nyang beutôi² peureulèë (butuh that²) seudeukah lôn,
lheueh geumeudo'a gopnyan geutubiët di rumoh,lheuëh nyan meureumpok ngön sidroë ureuëng agam, "nyoë na seudeukah nibak lôn keu droëneuh", geujôk seudeukah nyan keu ureuëng agam nyan..
Singöh beungöh ban–tanjô ka hèboh ngon brita bahwa beuklam sidroë pancuri meurumpok seudeukah.. hingga ureuëng nyang meuseudeukah nyoë meurasa droe ka salah jôk seudeukah keu pancuri..hingga gopnyan meurasa seudéh ban si-uroë seupôt..
Malam keuduwa geumeudoa lom..
"YA ALLAH, malam nyoe Neupeuleumah keuh sidroë ureuëng nyang beutôi² susah seuhingga jeuët ladom hareuta lôn keu ureuëng nyan..
Lheueh nyan geutubiët di rumoh meureumpok ngön sidroë ureuëng inöng,geujôk sudeukah nyan keu ureuëng inöng nyan dan ureuëng inöng nyan geutrimöng,
Singöh beungöh hèboh lom bahwa beuklam si Penzina meuteumeung seudeukah.
Gopnyan meurasa teulah dan meurasa seudeukah gopnyan siya-siya..
Malam keu lhèë geumeudo'a lom..
"Ya Allah.. malam nyoe lôn keuneuk meuseudeukah lom keu ureueng nyang na hak teurimöng seudeukah lôn Ya Allah.."
Lheuëh nyan geutubiët di rumoh,geukalon sidroë ureuëng agam lèwat,lheuëh nyan geujôk seudeukah nyan keu ureuëng agam nyan,ureuëng agam nyan teu'iëm mantöng sira geucok seudeukah nyan..
Singöh beungöh ka meuhaba-haba lom bahwa beuklam sidroë ureuëng kaya meuteumeung seudeukah.
Lhèë go geumeuseudeulah gopnyan ban lhèe gö meurasa gagal..ban lhèë gö meurasa salah..
Nyang keu phôn pakön geujôk seudeukah keu pancuri,
Nyang keu duwa keu placur,
Nyang keu lhèë keu ureuëng kaya..?
Hingga gopnya meurasa Allah hana geutrimöng do'a-geuh..
Nibak malam keu peuët gopnyan geu'éh dan geumeulumpoë,
lam lumpoë-geuh Allah Geu'kirém (Geu'utôs) sidroë Malaikat untôk Geubri thèë teuntang seudeukah gopnyan,
Malaikat Geukheun lam lumpoë gopnyan,
"wahè pulan, seudeukah gata malam phôn Allah teurimöng,kareuna bak watèë gata meuseudeukah keu pancuri,maka pancuri nyan hana jadéh lé jiceumeucuë malam nyan,kareuna ka na hareuta nibak seudeukah gata..
seudeukah gata nyang keu duwa Allah teurimöng cit, kareuna ngön gata meuseudeukah si placur nyan hana jadéh ji meuzina malam nyan,.kareuna ka na keubutuhan nyang jih peureulèe nibak malam nyan..
seudeukah gata malam keu lhèë pih Allah teurimöng, kareuna ngön seudeukah gata,gata ka tapeusadar sidroë ureuëng kaya nyang kriët hingga jinoë ka jeuët keu ureuëng kaya nyang dermawan,.
nyoë keuh keberkahan nibak niët nyang jroh,.
nyoë saboh peujeulah nibak hadih "innamal a'malu binniyat" (bahwa amai nyan teugantung nibak niët),
wa innama likullimriin ma nawa (sisunggôh-jih Allah Geubalah/Geubri ganjaran/Geubri pahala seusuai puë puë nyang geutanyoë niët..
bahpih kadang² meunyö niët geutanyoë beutôi lheuëh nyan tanyoe meuikhtiyeuë untôk tapeubuët amai shalèh nyatajih keuliru, Allah teutab Geubri geutanyoë pahala sesuai deungön niët geutanyoë nyang jroh bunoë,
Allah hana Geukalon gaya gata, Allah kön Geukalön buët gata, Nyang Allah kalön nakeuh asoë haté gata...
Wassalam